**JEGYZŐKÖNYV**

**az Etyek Községi Sportegyesület 2016. 01. 22. napján megtartott közgyűlésről**

**Helye:** 2091 Etyek Öreghegyi út /Molnár Béla Sportcentrum/

**Ideje:** 2016. január 22. 18:00

**Jelen vannak**: a mellékelt jelenléti ív szerint: 14 fő (12 fő tag és 2 fő meghívott)

**Levezető elnök:** Hargitai Zoltán

**Jegyzőkönyvvezető:** Kiss Dániel

**Jegyzőkönyv-hitelesítő:** Gulyás Enikő

**Jegyzőkönyv-hitelesítő:** Bánszki Viktor

**Napirendi pontok:**

1. Elnöki beszámoló
2. Titkári beszámoló
3. Gazdasági vezetői beszámoló
4. Számvizsgáló Bizottság beszámolója
5. Fegyelmi Bizottság létrehozása
6. Alapszabály módosítás (tagdíj, egyesületi névváltoztatás, bizottsági névváltoztatás)
7. A 2016. évi költségvetés megvitatása, elfogadása
8. Az Etyeki Sportért Alapítvány tisztújítása, vagy megszüntetése
9. Egyebek

Hargitai Zoltán a sportegyesület elnöke, köszönti a megjelenteket és javaslatot tesz a levezető elnök személyére. Levezető elnöknek javasolja saját magát, melyet a tagság egyhangú szavazással, ellenszavazat és tartózkodás nélkül elfogad. Javaslatot tesz a jegyzőkönyvvezető személyére, melyet a tagság egyhangú szavazással, ellenszavazat és tartózkodás nélkül elfogad. Javaslatot tesz a jegyzőkönyv hitelesítők személyére, melyet a tagság egyhangú szavazással, ellenszavazat és tartózkodás nélkül elfogad.

A levezető elnök ismerteti a napirendi pontokat, melyeket a jelenlévők egyhangúan elfogadtak. Megállapítja, hogy a megjelentek száma nem éri el a határozatképességhez szükséges létszámot, ezért megismételt közgyűlést kell tartani, mely az alapszabály értelmében a megjelentek számaránya tekintetében határozatképes.

**Megismételt közgyűlés**

**Helye:** 2091 Etyek Öreghegyi út /Molnár Béla Sportcentrum/

**Ideje:** 2016. január 22. 18 óra 30 perc

**Jelen vannak**: a mellékelt jelenléti ív szerint: 15 fő (12fő tag és 3fő meghívott)

**Napirendi pontok:**

**1. Elnöki beszámoló (csatolva)**

Az elnök ismerteti a beszámoló tartalmát, kiemeli, hogy februártól-augusztusig külföldön lesz, és hogy a feladatait az elnökségen belül pótolják majd. A beszámolóból kiemeli az elvégzett feladatokat és az idei évre tervezetteket.

Kérdés, hozzászólás: nincs

*Szavazás:*  *11 igen*

*0 nem*

*1 tartózkodás*

***A szavazás értelmében a közgyűlés elfogadta, és jóváhagyta az elnöki beszámolót.***

***1/2016.(01.22.) Kgy.sz. határozat***

**2. Titkári beszámoló (csatolva)**

Kiss Dániel titkár ismerteti beszámolójának tartalmát, és beszámol az elmúlt év eseményeiről, továbbá elmondja az idei év terveit, kiemeli a tagnyilvántartó kartonok fontosságát, és a tagdíjak megfelelő beszedését és kezelését.

Kérdés, hozzászólás: nincs

*Szavazás:*  *11 igen*

*0 nem*

*1 tartózkodás*

***A szavazás értelmében a közgyűlés elfogadta, és jóváhagyta a Titkári beszámolót.***

***2/2016.(01.22.) Kgy.sz. határozat***

**3. Gazdasági vezető beszámolója (csatolva)**

Ferenc Istvánné ismerteti a beszámoló tartalmát, és beszámol a pénzügyi helyzetről.

Kérdés, hozzászólás:

* Bánszki Viktor: Mennyi pénzt kaptunk a TAO pályázaton?
* Ferenc Istvánné válaszol: A teljes TAO támogatás 7.616.834 Ft ebből 1.052.134 Ft az önerő és 6.564.700 Ft a támogatás.
* Bánszki Viktor: Felkéri az elnökséget, hogy kérjen árajánlatot a centerpálya felújítására.
* Hargitai Zoltán válaszol: Az elnökség meg fogja vizsgálni ennek lehetőségét és árajánlatot fogunk kérni szakemberektől.
* További kérdés, hozzászólás nincs

*Szavazás:*  *11 igen*

*0 nem*

*1 tartózkodás*

***A szavazás értelmében a közgyűlés elfogadta, és jóváhagyta a Gazdasági vezető beszámolóját.***

***3/2016.(01.22.) Kgy.sz. határozat***

**4. Számvizsgáló Bizottság beszámolója (csatolva)**

A beszámolót Székely Ferenc bizottsági tag ismerteti.

Kérdés, hozzászólás: nincs

*Szavazás:*  *11 igen*

*0 nem*

*1 tartózkodás*

***A szavazás értelmében a közgyűlés elfogadta, és jóváhagyta a Számvizsgáló Bizottság beszámolóját.***

***4/2016.(01.22.) Kgy.sz. határozat***

**5. Fegyelmi Bizottság létrehozása**

Hargitai Zoltán (elnök) ismerteti, hogy a 100 fő tagságot meghaladó egyesületeknél Fegyelmi Bizottságot kell létrehozni.

Kérdés, hozzászólás: nincs

Hargitai Zoltán (elnök) javaslatot tesz a Fegyelmi Bizottság tagjaira:

Bizottsági tagnak javasolja Gulyás Enikőt (a felkérést elfogadja)

*Szavazás:*

*11 igen*

*0 nem*

*1 tartózkodás*

Bizottsági tagnak javasolja Lazányi Annamáriát (a felkérést elfogadja)

*Szavazás:*

*11 igen*

*0 nem*

*1 tartózkodás*

Bizottsági tagnak javasolja Bánszki Viktort (a felkérést elfogadja)

*Szavazás:*

*11 igen*

*0 nem*

*1 tartózkodás*

***A szavazás értelmében a közgyűlés elfogadta, és jóváhagyta a Fegyelmi Bizottság létrehozását, és a tagjainak személyét.***

***5/2016.(01.22.) Kgy.sz. határozat***

*Az alapszabály értelmében a bizottság tagjai elnököt választanak maguk közül.*

**6. Alapszabály módosítása (csatolva)**

Hargitai Zoltán (elnök) ismerteti az elnökség által javasolt alapszabályt.

Kiemelt intézkedések:

1. Az eddigi havi tagdíj helyett éves tagsági díj lesz ami 10.000Ft/fő/év lesz. Befizetési határidő a mindenkori közgyűléstől számított 30 napon belül. Az alkalmi tagdíj továbbra is 500Ft/alkalom marad, és megszűnik a kettős vagy többes tagsági jogviszonyt.
2. Az egyesület új neve Etyek Sportegyesület
3. A Számvizsgáló Bizottság új neve Felügyelő Bizottság

Kérdés, hozzászólás:

* Gulyás Enikő: Mikortól lesz érvényes az új alapszabály?
* Hargitai Zoltán válaszol: A mai naptól a szavazás, és jóváhagyás után, de még a Székesfehérvári Törvényszék ellenjegyzése is szükséges.
* Konczi György: Mikor és hol lehet befizetni a tagsági díjat?
* Hargitai Zoltán válaszol: A gazdasági vezetőnél és nyitvatartási időben, a Kamilla virágboltban. Felhívja a figyelmet a befizetési időpontok betartására.
* További kérdés, hozzászólás nincs.

*Szavazás:* *10 igen*

*0 nem*

*2 tartózkodás*

***A szavazás értelmében a közgyűlés elfogadta, és jóváhagyta az új Alapszabályt.***

***6/2016.(01.22.) Kgy.sz. határozat***

**7. A 2016. évi költségvetés elfogadása**

Hargitai Zoltán (elnök) ismerteti az elnökség elképzeléseit, javaslatait. A bevételek tekintetében biztosnak csak az önkormányzati 2 millió forint, támogatással számolhatunk, ezért fontos a tagdíjbeszedési rendszer átalakítása. A TAO pályázatot idén is beadjuk, és a lehetőségekhez képest a lehető legtöbb támogatást a beruházásra, felújításra fogjuk kérni. A szakosztályok költségvetése tekintetében az adott szakosztály a taglétszáma, és a tagsági díjaik befizetésének mértékéig támogatható a költségvetésből, a cél az, hogy a beszedett tagdíjból fedezzék a kiadásaikat, melyet számla leadásával kell igazolniuk.

Kérdés, hozzászólás: nincs

*Szavazás:*  *10 igen*

*1 nem*

*1 tartózkodás*

***A szavazás értelmében a közgyűlés elfogadta, és jóváhagyta a 2016. évi költségvetést.***

***7/2016.(01.22.) Kgy.sz. határozat***

**8. Az Etyeki Sportért Alapítvány tisztújítása, vagy megszüntetése**

Hargitai Zoltán (elnök) ismerteti a kialakult helyzetet, köszönti az Alapítvány elnökét Torma Gyulát, és felkéri, hogy ismertesse az ezzel kapcsolatos tudnivalókat.

Torma Gyula elmondja, hogy a Sportegyesület, mint az Etyeki Sportért Alapítvány létrehozója kell, hogy döntsön az Alapítvány további sorsáról, mert a jelenlegi háromfős kuratórium, és a háromfős ellenőrző bizottság tagjai nem vállalják tovább a megbízatást. Ezért két lehetőség van vagy új kuratóriumot és ellenőrző bizottságot kell választani, vagy meg kell szüntetni az Alapítványt.

Kérdés, hozzászólás:

* Kiss Dániel: Ki az, aki vállalna feladatot az Alapítványban?
* Hargitai Zoltán válaszol: Már korábban is több egyesületi taggal, és külsőssel, még a Polgármesterrel is konzultált, de senki nem akar részt venni az Alapítvány vezetésében.
* Bánszki Viktor: Van-e az Alapítványnak pénze, és ha van, azzal mi lesz.
* Torma Gyula válaszol: Pár tízezer forint van, az Alapítvány számláján az arra lehet elég, hogy ha a közgyűlés a megszüntetés mellett dönt az Alapítvány megszüntetéséhez ügyvédet kell majd fogadni a bírósági megszüntetéshez.
* Ferenc Istvánné: Mivel sem az egyesület sem az Alapítvány már nem közhasznú ezért felesleges megtartani az Alapítványt hisz úgysincs senki, aki vállalná a feladatot.
* Hargitai Zoltán: A gazdasági vezető hozzászólásával ért egyet, sajnálja, hogy meg kelljen szüntetni az Alapítványt, de döntsön a közgyűlés.
* További kérdés, hozzászólás nincs.

*Szavazás:*  *9 igen*

*1 nem*

*2 tartózkodás*

***A szavazás értelmében a közgyűlés elfogadta, és jóváhagyta az Etyeki Sportért Alapítvány megszüntetését.***

***8/2016.(01.22.) Kgy.sz. határozat***

**9. Egyebek**

**9.1.** Hargitai Zoltán (elnök) tájékoztatja a tagságot, hogy a 2016-os év kiemelkedően fontos, hiszen idén 70 éves a sportegyesület, ezért ünnepi megemlékezéseket szervezünk, amiről tájékoztatni fogjuk a tagságot, és számítunk minden tag segítségére és részvételére.

Kérdés, hozzászólás: nincs

*Szavazás:* *12 igen*

*0 nem*

*0 tartózkodás*

***A szavazás értelmében a közgyűlés elfogadta, és jóváhagyta az ünnepi rendezvények megrendezését.***

***9.1/2016.(01.22.) Kgy.sz. határozat***

**9.2.** Hargitai Zoltán (elnök) tájékoztatja a tagságot, hogy a sportegyesület könyvelője havi 30.000Ft-ért vállalja továbbiakban az egyesület könyvelését.

Kérdés, hozzászólás:

* Máté Miklós: Ez túl drága nincs ennél olcsóbb könyvelő.
* Hargitai Zoltán válaszol: Megvizsgáltuk a kérdést és ennél nem találtunk olcsóbb és megbízható könyvelőt, mert itt fontos a magas szintű szakmai tudás.
* További kérdés, hozzászólás nincs

*Szavazás:*  *10 igen*

*1 nem*

*1 tartózkodás*

***A szavazás értelmében a közgyűlés elfogadta, és jóváhagyta a könyvelőnek a havi 30.000Ft-ot.***

***9.2/2016.(01.22.) Kgy.sz. határozat***

**9.3.** Hargitai Zoltán (elnök) tájékoztatja a tagságot, hogy már működik a sportegyesület új internetes honlapja a www.etyekse.hu

**9.4.** Hargitai Zoltán (elnök) tájékoztatja a tagságot, hogy az önkormányzat képviselő testülete határozott, mely szerint Etyeken sportcsarnok fog épülni, még nincs döntés arról, hogy a sportegyesület, vagy egy Önkormányzati Kft fog pályázni, amint tudunk, valamit tájékoztatjuk a tagságot.

További kérdés, hozzászólás, felszólalás nincs.

Hargitai Zoltán (elnök) megköszöni a megjelent tagságnak a jelenlétét, és bezárja a közgyűlést.

kmf

………………………… ………………………… Hargitai Zoltán *levezető elnök* Kiss Dániel *jegyzőkönyvvezető*

………………………… …………………………

Bánszki Viktor *jegyzőkönyv hitelesítő* Gulyás Enikő *jegyzőkönyv hitelesítő*